b'\n_START_ARTICLE_\nObiskovalec (roman)\n_START_SECTION_\nVsebina\n_START_PARAGRAPH_\nZgodba izmeni\xc4\x8dno opisuje \xc5\xbeivljenje Petra in Sandre, ki se med seboj ne poznata, vendar se njuni \xc5\xbeivljenji prepletata._NEWLINE_Peter je shizofrenik, ki ga obiskujejo nami\xc5\xa1ljeni Obiskovalci. Obiskovalcev se je \xc5\xbee navadil, razen Obiskovalke s svetlomodrim klobukom, ki se je na smrt boji. Zaradi posledic halucinacij je izgubil slu\xc5\xbebo v gradbeni\xc5\xa1tvu in partnerico Vesno, ki jo je nenamerno brutalno napadel. To ga je privedlo tako dale\xc4\x8d, da se je nekega dne dokon\xc4\x8dno odlo\xc4\x8dil, da bo \xc4\x8dez mesec dni storil samomor v zgradbi na kateri je nazadnje delal. To\xc4\x8dno na izbrani datum, se pono\xc4\x8di odpravi na gradbi\xc5\xa1\xc4\x8de, kjer je pri\xc4\x8da umoru neznanke. Nagonsko zbe\xc5\xbei in med begom do\xc5\xbeivi prometno nesre\xc4\x8do. Tako se znajde v bolni\xc5\xa1nici, kjer se zaljubi v \xc4\x8distilko Zofijo. Po odpustu iz bolni\xc5\xa1nice, si z njo in njenim sinom ustvari skupno \xc5\xbeivljenje na drugem koncu Ljubljane. Nekaj \xc4\x8dasa je njihovo \xc5\xbeivljenje popolno, \xc4\x8deprav se soo\xc4\x8da s strahom pred ponovnim obiskom Obiskovalcev. Njihovo idilo uni\xc4\x8di Zofijin biv\xc5\xa1i partner, o\xc4\x8de njenega otroka, ki jih za\xc4\x8dne psihi\xc4\x8dno in fizi\xc4\x8dno napadati. Kot, da \xc5\xbee tako nima Peter dovolj te\xc5\xbeav pa po naklju\xc4\x8dju sre\xc4\x8da morilca neznanke, za katerega ni prepri\xc4\x8dan, da ga je prepoznal._NEWLINE_Sandra je neuspe\xc5\xa1na \xc5\xa1tudentka, prepri\xc4\x8dana, da je zveza med mo\xc5\xa1kimi in \xc5\xbeenskami postala \xc5\xbee navadni "kli\xc5\xa1e". Sovra\xc5\xbeno nastrojena proti mo\xc5\xa1kim, se nekega dne se udele\xc5\xbei zabave, ki jo organizira njena najbolj\xc5\xa1a prijateljica Andreja. Tam najprej spozna kriminalista Mitjo, ki je vsiljivo zainteresiran za njo. Na to pa spozna par, ki se ji zdi, da presega resni\xc4\x8dno, saj jo tako mo\xc5\xa1ki, kot \xc5\xbeenska tako zelo prevzameta, da postane obsedena z njima. \xc5\xbdeli si postati kot Simona in kot ona tudi imeti njenega fanta Vita. Na vse mo\xc5\xbene na\xc4\x8dine posku\xc5\xa1a vzpostaviti stik z njima in se jima pribli\xc5\xbeati. Kasneje izve, da je Mitja Simonin biv\xc5\xa1i mo\xc5\xbe in se z njim zaplete v razmerje, \xc4\x8deprav je po njenem mnjenju preve\xc4\x8d "kli\xc5\xa1ejski". Toda kmalu so vsi njeni poskusi vzpostavitve "naklju\xc4\x8dnega" prijateljstva s Simono zaman, saj izve, da je storila samomor. Nekaj dni po njeni smrti spozna njene star\xc5\xa1e, ki ji podarijo vse njene obleke, tako se odlo\xc4\x8di, da bo prevzela vse kar je njeno - barva las, obleke, vedenje, celo najame sobo v kateri je \xc5\xbeivela... Namerno zahaja na mesta, kamor ve, da zahaja Vito in tako se kmalu zaplete tudi z njim. Nekaj \xc4\x8dasa \xc5\xbeivi kot v sedmih nebesih, ko pa njuna veza postane bolj resna ugotovi, da ni tako popoln kot je mislila. Za\xc4\x8dne sumiti, da Simonina smrt ni bil samomor._NEWLINE_Roman je poln nepri\xc4\x8dakovanih preobratov. Avtor skozi celotno zgodbo dr\xc5\xbei bralca v napetosti in zavaja bral\xc4\x8deva sklepanja.\n_START_SECTION_\nZbirka\n_START_PARAGRAPH_\nObiskovalec je iz\xc5\xa1el v zbirki Drzni znanilci sprememb, zalo\xc5\xbebe DZS. Zbirko sestavljajo razli\xc4\x8dni romani, dramatika, poezija slovenskih avtorjev.'